Arnaldo Ochoa Sánchez

Arnaldo Ochoa Sánchez (født 1930 i Cacocum i daværende Orienteprovinsen i Cuba, død 13. juli 1989 i Havanna) var en cubansk divisjonsgeneral som tok del i den cubanske revolusjon, invasjonen av Bahía de Cochinos og ekspedisjoner i Zaïre og Venezuela og som senere ledet de cubanske styrkene i Ogaden-krigen i Etiopia og i borgerkrigen i Angola, inkludert i den sørafrikanske grensekrigen. 

Ochoa ble regnet som en stor internasjonalist. I 1989 ble han henrettet av cubanske myndigheter for «høyforræderi mot fedrelandet», noe som gjaldt korrupsjon, uærlig bruk av ressurser og narkotikahandel. En annen teori er at han ble henrettet fordi han ble ansett som en trussel av Fidel Castros regime.

 Eksterne lenker 
 «Arnaldo Ochoa — a problem for Castro brothers 25 years ago», artikkel fra avisen Miami Herald 22. juni 2014
 «The Trial that Shook Cuba», artikkel fra The New York Times 7. desember 1989
 «The Ochoa Affair», fra nettstedet globalsecurity.org

Kategori:Personer fra provinsen Holguin
Kategori:Cubanske offiserer
Kategori:Revolusjonære
Kategori:Aktivister fra Mellom-Amerika og Karibia
Kategori:Henrettede personer
Kategori:Personer henrettet ved skyting